"Real"ning sobiq bosh direktori Xorxe Valdano "Barselona" hujumchisi Neymarning o‘yini rivojlanishiga baho berdi. Uning fikricha bu yosh braziliyalik futbolchi kelajakda "Oltin to‘p"ni qo‘lga kiritadi. "Neymar yildan-yilga kuchayib bormoqda. U keyingi 3 yil ichida o‘z "Oltin to‘p"ini oladi. "Barselona"dagi birinchi mavsumida u Messining xizmatkori edi. Ikkinchi mavsumda u Leoning sherigiga aylandi. Hozir esa maydonda erkin harakat qilishi mumkin, chunki u o‘zini yulduz deb hisoblayapti. Uch yildan so‘ng Neymar boshi uzra "Oltin to‘p" sovrinini ko‘taradi. U maydonda futboldan rohat olayotgan inson ko‘rinishida. Uning o‘yini barchani maftun etmoqda. U o‘zining yuksak texnikasi bilan haqiqiy artistlar kabi taassurot qoldirmoqda. U original, chiroyli bo‘lish bilan birgalikda foydali o‘yin ko‘rsatadi", deydi Valdano.